คือผมนอนแล้วตื่นขึ้นมา พบว่าหูข้างขวาเหมือนจะอื้อได้ยินลดลง ผมอาบน้ำเวลาเสียงน้ำกระแทกพื้นคือปวดในหูมาก เกิดจากอะไร *ก่อนหน้านี้ผมเป็นโควิดแต่รักษาหายแล้ว
สวัสดีค่ะ อาการปวดหู อาจเกิดจาก1. มีสิ่งแปลกปลอมที่เข้าไปในรูหู เช่น แมลง มด เห็บ หรือเมล็ดพืช2. มีการอักเสบติดเชื้อของรูหูชั้นนอก มักเกิดภายหลังการแคะหู หรือหลังจากไปว่ายน้ำ อาการคือ ปวดหู กดเจ็บบริเวณหน้าใบหู เมื่อดึงใบหูหรือโยกใบหูจะเจ็บมากขึ้น หูอื้อ มีน้ำเหลืองไหลออกมา รูหูบวมแดง3. หูชั้นกลางอักเสบติดเชื้อแบบเฉียบพลัน อาการคือปวดหูมาก มีไข้ การได้ยินเสียงลดลง หูอื้อ หลังจากนั้นอาการปวดและไข้จะลดลง แต่จะมีหนองไหลจากรูหู4. มีสิวหรือฝีในรูชั้นนอกหู เกิดจากการอุดตันของไขมันและมีเชื้อโรคสะสมจนทำให้เป็นเกิดสิวหรือฝีได้5. ขี้หูอุดตัน เกิดจากร่างกายมีการผลิตของขี้หูมาก และอาจเกิดการสะสมของขี้หูจนอุดตัน ทำให้ปวดหู ได้ยินเสียงลดลงได้ส่วนการที่เคยเป็นโรคโควิด 19 ซึ่งได้รักษาหายแล้ว ไม่น่าเป็นสาเหตุที่ทำให้เกิดอาการปวดหูในตอนนี้ ทั้งนี้ บางรายอาจมีอาการของ long covid ได้ แต่อาการปวดหู ไม่ใช่ลักษณะของ long covid ค่ะหากยังคงมีอาการปวดหูมาก ก็ควรไปพบแพทย์เพื่อรักษาค่ะ ในเบื้องต้น ให้งดการแคะรูหู และระวังอย่าให้น้ำเข้าหู โดยใช้ที่อุดหูขณะอาบน้ำ งดการว่ายน้ำหรือทำกิจกรรมทางน้ำ เป็นต้น